**ПРОЦЕДУРА**

**ПО РАЗПОЗНАВАНЕ И ПРИЗНАВАНЕ НА ЧУЖДЕСТРАННИ ПАРТНЬОРИ,**

**СКЛЮЧВАНЕ НА ДВУСТРАННИ СПОРАЗУМЕНИЯ ЗА АКАДЕМИЧНО СЪТРУДНИЧЕСТВО И РАБОТА С МЕЖДУНАРОДНИ ПАРТНЬОРИ**

Настоящата процедура регламентира единствено разпознаването и признаването на чуждестранни партньори и сключването на договори за академично сътрудничество и не регулира договори за съвместни обучения, образователен франчайз и други споразумения, регулирани от Закона за висшето образование или други нормативни актове.

Процедурата по разпознаване и признаване на чуждестранни партньори и сключване на двустранни споразумения за академично сътрудничество преминава през следните основни етапи:

1. **Разпознаване на международни партньори**
2. Иницииране на предложение за разпознаване на международен партньор
   1. Предложение за разпознаване на международен партньор може да се направи:

* По инициатива на Медицински университет - Варна
* По инициатива на чуждестранен университет и/или друга институция
* По препоръка на партньор, възпитаник или звено/служител/представител на МУ – Варна
* Поради възникнала необходимост, в резултат на съвместна работа, проект, програма
* На база получена информация от друг източник (медии, публикации, интернет проучвания и др.), която представлява интерес за МУ-Варна и би способствала за постигане на стратегическите цели и научни приоритети на университета
  1. Предложението на инициатора следва да е писмено, мотивирано и съпроводено с предложения за обхвата, сферите на сътрудничество и конкретните дейности, които да бъдат заложени в договора за академично сътрудничество и работната програма към него.
  2. Предложението се подава до отдел „Международно сътрудничество“, заедно с контакти на инициатора или посочено от него лице, което ще е отговорно за реализиране на сътрудничеството

1. Проучване на партньорите
   1. След иницииране на предложението за разпознаване на международен партньор, се прави проучване относно верността на наличната информация и съответствието и с поставените цели и утвърдените научни приоритети на МУ-Варна. Проучването се осъществява на база:

* Информация в интернет пространството
* Информация, предоставена от страна на партньора – с писмо, на интернет страницата му, рекламни материали, форуми, в медиите и общественото пространство
* Информация, предоставена от страна на инициатора на сътрудничеството
* Информация, предоставена от трета страна
* Информация, предоставена от дипломатически и консулски представителства на Република България в съответната чужда държава и/или на съответната чужда държава в Република България.

1. Критерии за разпознаване на международни партньори

* Наличие на идентична структура
* Наличие на желание за сътрудничество в определената конкретна област, представлваща интерес за двете страни
* Наличие на ресурси за осъществяване на целите на договора
* Наличие на достоверна информация за качествата на евентуалния партньор, резултати от досегашни проекти, изразено положително мнение на други партньори

1. Установяване на контакт с потенциалния международен партньор
   1. В случай, че резултатът от направеното проучване води до припознаване на потенциален международен партньор, се установява контакт и се предприемат стъпки за установяване на взаимно желание за реализиране на сътрудничество.
   2. Целият процес протича при пълно взаимодействие и синхрон между отдел „Международно сътрудничество“ и инициатора на сътрудничеството.
2. **Преговори между страните**
3. След установяване на взаимно желание за реализиране на сътрудничество, стартират преговори между страните за предварително определяне на неговите параметри.
4. Всяка от страните определя контакто лице/а, което ще е отговорно за реализиране на сътрудничеството.
5. Преговорите са в писмен вид /официални писма, кореспонденция по електронна поща, протоколи от работни срещи/
6. Контактните лица уточняват сферите на сътрудничество, стъпките за реализирането му, работните езици, както и конкретните параметри на работната програма за следващата академична година.

1. **Изготвяне и съгласуване на договор за академично сътрудничество**
2. Договорът за академично сътрудничество се изготвя на английски език, както и на родните езици на страните по договора. Задължително е наличието на копие на български език, дори когато българският вариант не се подписва от двете договарящи се страни.
3. Към всеки договор за академично сътрудничество ежегодно се изготвя Работна програма, съдържаща конкретни дейности и инициативи за съответната академична година.
4. Договорът за академично сътрудничество се съгласува с юрисконсулт. При наличие на корекции от негова страна, промените се съгласуват с контактното лице от страна на чуждестранния партньор.
5. След оформяне на окончателния текст на договора за академично сътрудничество, той се съгласува с главния счетоводител на МУ-Варна, независимо от това дали в него фигурират финансови задължения и със заместник-ректора по международно сътрудничество, акредитация и качество.
6. **Утвърждаване от Академичен съвет на МУ-Варна**

Преди подписване на договора за академично сътрудничество, той следва да бъде утвърден с решение на Академичен съвет. Процедурата се осъществява в съответствие с вътрешните нормативни документи на МУ-Варна.

1. **Подписване на договор за академично сътрудничество**
2. Договорът за академично сътрудничество може да бъде подписан:

* Едновременно от двете /или повече/ страни на нарочно организирана церемония
* Последователно от двете /или повече страни/. Всички екземпляри се подписват, подпечатват и датират и се изпращат по поща или куриерска служба на другата/другите страни по договора.

1. Договорът за академично сътрудничество се подписва от Ректора на МУ-Варна или изрично писмено упълномощено от него лице.
2. **Съхранение**
3. След подписване от всички страни, договорът се завежда в Регистър на договорите на МУ-Варна
4. Оригиналите се съхраняват в архива на МУ- Варна, а копие от договора и работната програма задължително се предоставя и съхранява в отдел „Международно сътрудничество“.
5. Копие от договора и работната програма могат да получат и други заинтересовани звена, отдели и/или структури на МУ-Варна.
6. **Изтичане, подновяване и прекратяване на договор за академично сътрудничество**
7. Отдел „Международно сътрудничество“ следи за изтичане на сроковете на наличните в отдела договори за академично сътрудничество.
8. Най-малко 1 /един/ месец преди изтичане на срока на договора отдел „Международно сътрудничество“ уведомява контактното лице по договора.
9. След анализ на сътрудничеството, се взема решение дали договорът ще бъде подновен или прекратен.
10. В случай, че договорът за академично сътрудничество ще бъде подновяван, стартира кореспонденция с международния партньор и процедура за подписване на нов договор.
11. **Работа с международни партньори**
12. Работата с международен партньор се координира от определено контактно лице от звеното, инициирало сътрудничеството.
13. Контактното лице разработва ежегодни работни програми, включващи конкретни направления и дейности, които партньорите ще реализират в рамките на академичната година.
14. При необходимост отдел „Международно сътрудничество“ оказва съдействие и дава консултации относно ефективното и качествено реализиране на поставените цели и задачи.
15. Независимо дали е нужно съдействие и/или експертна консултация от страна на служителите на отдел „Международно сътрудничество“, в отдела да се получава информация за извършена дейност при командировки в чужбина, визити на чуждестранни партньори, гост-лектори и официални делегации, за организиране и провеждане на конференции, семинари и други събития с международно участие.